ДО
							Г-Н ГЕОРГИ ПИРИНСКИ
							ПРЕДСЕДАТЕЛ НА 
40-ТО НАРОДНО СЪБРАНИЕ

УВАЖАЕМИ Г-Н ПРЕДСЕДАТЕЛ,

На основание чл. 87, ал. 1 от Конституцията на Република България внасям законопроект за изменение на Закона за патентите и регистрацията на полезни модели и мотивите към него.
Моля законопроектът да бъде представен за разглеждане и приемане съгласно установения ред. 

11 юни 2008 г.					Народен представител:
							         																		
Доц. д-р Борислав Китов

ПРОЕКТ!

З А К О Н
за изменение на Закона за патентите и регистрацията на 
полезни модели

(Обн., ДВ, бр. 27 от 2.04.1993 г., в сила от 1.06.1993 г., доп., бр. 83 от 1.10.1996 г., в сила от 1.11.1996 г., изм., бр. 11 от 29.01.1998 г., изм. и доп., бр. 81 от 14.09.1999 г., в сила от 15.12.1999 г., изм., бр. 45 от 30.04.2002 г., изм. и доп., бр. 66 от 9.07.2002 г., в сила от 9.07.2002 г., попр., бр. 68 от 16.07.2002 г., доп., бр. 17 от 21.02.2003 г., изм., бр. 30 от 11.04.2006 г., в сила от 12.07.2006 г., изм. и доп., бр. 64 от 8.08.2006 г., в сила от 9.11.2006 г., изм., бр. 31 от 13.04.2007 г., в сила от 13.04.2007 г., бр. 59 от 20.07.2007 г., в сила от 1.03.2008 г., бр. 36 от 4.04.2008 г.)

Параграф единствен: Параграф 77 от Преходни и заключителни разпоредби на Закон за изменение и допълнение на Закона за патентите (Обн., ДВ, бр. 64) се отменя.

							Народен представител:

						     		Доц. д-р Борислав Китов

м о т и в и
към проект на закон за изменение на Закона за патентите и регистрацията на полезни модели

Разпоредбата на § 77 от Преходни и заключителни разпоредби на Закон за изменение и допълнение на Закона за патентите (Обн., ДВ, бр. 64, в сила от 9.11.2006 г.), българската държава отнема законно придобити патентни права върху лекарствени продукти и ограничава срока на действие на преходните патентите до 20 години, което от своя страна представлява нарушение на поетите ангажименти на България, както в предпресъединителният процес, така и след присъединяването на държавата ни към Европейския съюз. 

Подобно ограничение не е в съответствие с клаузите на Договора за Европейската общност (ДЕО), доказателство за което е фактът, че на 26 юни 2008 г. Комисията на Европейските общности е изпратила официално уведомително писмо (Нарушение № 2008/4129) до българският министър на външните работи, в което се изразява становището, че България е нарушила конкретни общностни разпоредби  и трайната практика на Съда на Европейските общности, тъй като българското законодателство не съответства на принципа на общностна преференция по отношение на патентодържателите от държави, които не са членки на ЕС и патентодържателите от държави-членки на ЕС. С приемането на § 77 от Преходни и заключителни разпоредби на Закон за изменение и допълнение на Закона за патентите          (Обн., ДВ, бр. 64, в сила от 9.11.2006 г.), България нарушава и общи принципи на правото на Общността като право на собственост, придобити права, законови очаквания и недискриминация. 

Във връзка с гореизложеното, Комисията приканва българското правителство, в съответствие с чл. 226 от Договора за Европейската общност, да изложи своите съображения относно визирания проблем и да предприеме необходимите действия за отстраняване на несъответствията в българското законодателство по отношение на придобиване на патентни права върху лекарствени продукти. Следващата мярка от страна на Европейската Комисията би могла да бъде издаване на мотивирано становище предвидено в чл. 226 от ДЕО и стартиране на наказателна процедура срещу България.

Приемането на настоящия законопроект ще приведе българското законодателство в съответствие с принципите на европейското право и европейската съдебна практика и би предотвратило стартирането на наказателна процедура срещу нашата държава. 

Народен представител:
	
Доц. д-р Борислав Китов